16 1772. 



haec apparent, adeo ut elytrorum discus inde figuram penla- 

 gonam adsciscat: omnia brachia subtus fusca, supra ut ely- 

 trorum discus aureo fulgida. 



Alae fuscae. Abdomen pallide flavum, in quibusdam 

 speciminibus fusco maculatum. 



Pedes pallide flavi. Tarsi articulis tribus. Ungui- 

 culis fusco-ferrugineis. 



Observat. Dum vivit animalculum, auro fulgidum 

 apparet; at mortuum colorem fuscum in disco clypei elytro- 

 rumque servat. Accedit ad Cassidas cruciatam et Jamai- 

 censem; at differt ab illa disco pentagono non cruciato, ab 

 hac quod sit magis oblonga. (*) 



10. Cimex ISIomordicae. F. 



Cimex spinipes oblongus nigricans, aurantio maculatus, 

 thorace spinoso, fascia collari aurantia. 



Habitat in Insula Sti. Jacobi ad promontorium viride: 

 Plerumque lectus in Momordica Charantia, mense Augusto. 



Corpus inter maxima hujus generis oblongum nigrum. 



Caput parvum porrectum, rhombeum nigrum; supra in 

 apice macula rotunda, duabusque ad collum oblongis, subtus 

 sub oculis duabus longitudinalibus, omnibus aurantiis. Oculi 

 fusci. Antennae setaceae, quadriarticulatae , longitudine 

 elytrorum. Articulus primus totus ater, secundus et tertius 

 apice et basi atri, medio aurantio, quartus basi ater, reliqua 

 aurantius. R o s t r u m longitudine antennarum abdomini ad- 

 pressum, aculeum recondens in vagina. 



(*) E Museo Banksiano a Fabricio sub nomine: Cassida inter- 

 rupta descripta (Ent. Syst. I. I. 296. 20. Syst. El. 395. 40.) et ab 

 Oliviero depicta (Ent.YI. n. 97. t. 2. f. 34.) sed pro loco natali 

 INova Hollandia falso indicata est. Cassida 5-fasciata Fab. (Syst. 

 Et. I. 401. 79.) et Cassida quadriremis Schonl. Syn. Ins. 223. 107. 

 ab hac specie non differunt. Erichson. 



